Bizneset familjare përballë kostos nga virusi vdekjeprurës
Kostoja që ka sjellë koronavirusi është e lartë për bizneset në qytete të vogla, ku mundësitë për sukses kanë qënë gjithmonë pakëta.
Paketa financiare prej 2 trilion dollarësh për të lehtësuar situatën e krijuar nga virusi COVID-19, më e madhja në historinë e Amerikës, ka të ngjarë që të mos jetë e mjaftueshme për të shpëtuar shumë biznese të vogla që po përpiqen të mbijetojnë gjatë kësaj periudhe izolimi. Këto mbyllje përbëjnë një problem të veçantë kryesisht për zonat rurale në Shtetet e Bashkuara, ku distancat mes qyteteve janë të mëdha dhe sherbimet e dërgesave, jetësore për bizneset e vogla, nuk funksionojnë. Kjo është zona malore e shtetit Vermont, ku zakonisht përfundon sezoni i skive. Por njoftimet e shtypit mbi përhapjen e koronavirusit bënë që Melissa Ellis të mbyllte kompaninë e saj të dhënies me qira që nga mesi i marsit. Epiqendra e koronavirusit, qyteti i Nju Jorkut, është vetëm katër orë larg, edhe pse Ellis thotë se mund të kishte dhënë me qera banesa për nju jorkezët që donin të strehoheshin në Vermont. Një humbje e madhe për Vermontin që përfiton 2.8 miliardë dollarë në vit nga turizmi. Peter Welch është ligjvënës demokrat nga Vermonti. Zonja Ellis është mes milionave që po aplikojnë për ndihmë në paketën 2 trilon dollarëshe të Kongresit amerikan. thotë ligjvënësi Welch. Restorantet si ky në shtetin fqinj Nju Hampshire, po mundohen të mbijetojnë përmes dërgesave. Hapur ka qëndruar edhe ky dyqan për kafshët. Media sociale po përcjell lajmin që ky biznes i vogël familjar vazhdon të jetë i hapur, por nuk dihet se si vjen puna. Brian Ahearn është pronar i dyqanit “Four Your Paws Only”. Edhe korporatat e mëdha nëpër qytete janë përballë pasigurisë së një krize të paparë. Por droja është personale për ata që mbartin mbi kurriz një biznes të tërë, si Melissa Ellis. Kostoja që ka sjellë koronavirusi është e lartë në këto qytete të vogla, ku mundësitë për sukses kanë qënë gjithmonë pakëta.